**Bevonulás, orgona előjáték** (gyülekezet áll)**:**

**Köszöntés** (gyülekezet áll): **„154Pereld peremet, és válts meg, ígéreted szerint tartsd meg életemet! 155Távol van a bűnösöktől a segítség, mert nem törődnek rendelkezéseiddel. 156Nagy a te irgalmad, URam, döntéseiddel éltess engem!”[[1]](#footnote-1)**

Szeretettel köszöntjük mindazokat a Hódmezővásárhelyi Református Ótemplomból, akik hallgatják, nézik ünneptelen félévünk negyedik vasárnapján alkalmunkat 2024. június 23-án. Az istentiszteletet élőben videomegosztócsatornánkon közvetítjük. Honlapunkról

<https://vasarhelyiotemplom.hu/otemplomi-istentisztelet/> az igehirdetés nyomtatott formában is letölthető.

**Az alkalomról:** „A Szentháromság ünnepe utáni 4. vasárnapot az irgalmasság vasárnapjának is nevezték. A két irányadó igéből (Lk 6,36–42 és Róm 8,18–23) többek között megérthetjük, hogy mindannyian – hívők és hitetlenek – Isten megváltó és megtartó irgalmára szorulunk e földi és örök életünket tekintve egyaránt. Ezt az isteni irgalmasságot kell gyakorolnunk egymás felé is, ezt kívánja tőlünk, gyermekeitől mennyei Atyánk. Az ehhez a témakörhöz tartozó sok igeszakaszból két zsoltárhelyre utalunk: a 119. zsoltár 156. és környező verseire és a 103. zsoltár 8. és környező verseire, melyek bevezető igének is alkalmasak.”[[2]](#footnote-2)

**Kezdőének** (gyülekezet áll):Istentiszteletünk kezdetén fennállva énekeljük a **103.** zsoltár **1.** versét. A 103. zsoltár 1. verse így kezdődik: *„Áldjad, én lelkem, Urad, Istenedet, / Minden énbennem dicsérje szent nevét.…”*

**Főének** (gyülekezet ül):Énekeljük a **103.** zsoltár **9-11.** verseit[[3]](#footnote-3). A 103. zsoltár 9. verse így kezdődik: *„Az Úr kegyelme megáll mindörökkön, / És igazsága az őtet félőkön,*

**Fohász** (gyülekezet áll): Fennállva fohászkodjunk: **„2Áldjad, lelkem, az URat, és ne feledd el, mennyi jót tett veled! 3Ő megbocsátja minden bűnödet, meggyógyítja minden betegségedet, 4megváltja életedet a sírtól, szeretettel és irgalommal koronáz meg. 5Betölti javaival életedet, megújul ifjúságod, mint a sasé. 6Minden elnyomottal igazságosan és törvényesen bánik az ÚR.”[[4]](#footnote-4)** Köszöntelek Titeket az elhívottakat, akiket az Atya Isten szeretett, és Jézus Krisztus megtartott: irgalom, békesség és szeretet adassék nektek bőségesen.[[5]](#footnote-5) Ámen.

**Lekció** (gyülekezet áll): Halljátok Isten Igéjét **Lk** evangélium **6.** fejezetéből. A 6. fejezet 27-36. verseit hallgassuk meg, helyünket elfoglalva:

#### Az ellenség szeretete ([Mt 5,38-48](https://szentiras.hu/RUF/Mt%205,38-48))

#### 27Nektek pedig, akik hallgattok engem, ezt mondom: szeressétek ellenségeiteket, tegyetek jót azokkal, akik gyűlölnek titeket; 28áldjátok azokat, akik átkoznak, és imádkozzatok azokért, akik bántalmaznak titeket! 29Aki arcul üt téged, tartsd oda annak arcod másik felét is, és aki elveszi felsőruhádat, attól alsóruhádat se tagadd meg! 30Adj mindenkinek, aki kér tőled, és aki elveszi a tiedet, attól ne követeld vissza! 31És amint szeretnétek, hogy az emberek veletek bánjanak, ti is úgy bánjatok velük!

#### 32Ha azokat szeretitek, akik szeretnek titeket, mi a jutalmatok? Hiszen a bűnösök is szeretik azokat, akik őket szeretik. 33És ha azokkal tesztek jót, akik veletek jót tesznek, mi a jutalmatok? Hiszen a bűnösök is ugyanezt teszik. 34És ha azoknak adtok kölcsönt, akiktől remélitek, hogy visszakapjátok, mi a jutalmatok? Bűnösök is adnak kölcsönt bűnösöknek, hogy visszakapják azt, ami jár nekik. 35Ti azonban szeressétek ellenségeiteket, tegyetek jót, és adjatok kölcsön, semmit sem várva érte: nagy lesz akkor a jutalmatok, és a Magasságos fiai lesztek, mert ő jóságos a hálátlanok és gonoszok iránt. 36Legyetek irgalmasok, amint a ti Atyátok is irgalmas! Ámen.

**Prófétai Imádság** (gyülekezet áll):A kegyelem Istene tegye áldottá az Ő Igéjét, hogy Krisztus beszéde lakozzék bennünk gazdagon, és sok gyümölcsöt teremjünk az Ő dicsőségére. Jöjjetek, hajtsuk meg fejünket és fennállva imádkozzunk[[6]](#footnote-6):

Urunk, Atyánk!

Kik vagyunk mi,

hogy merjük belépni arra a helyre, ahol a becsületed lakik,

hogy kimondjuk a te nevedet, mely minden név fölött áll,

hogy tisztátalan ajkakkal dicsérjünk Téged,

emberi megértéssel megérteni Téged,

szeretettelen szívvel szeretni

és a szádba szavad olyan, mint a tűz

és mint a kalapács, amely sziklákat tör össze!

Urunk, Atyánk,

Ki vagy Te,

hogy kegyelmet adsz az igazságosságért

és engedd, hogy a te földeden éljünk

egészen e hajnali óráig!

Ki vagy te, hogy látni és hallani akarsz minket,

hogy megígéred, hogy közel leszel hozzánk?

és általában figyeljünk a létezésünkre!

Te vagy Atyánk,

aki lehetővé teszi számunkra

ki-be járjunk a házadba,

hogy a tieidnek neveztessünk,

hogy az asztalodhoz telepedjünk.

Te vagy az apa,

aki nem kímélte fiát,

hogy szeress minket gyermekként és örökösként,

érdem és érdemesség nélkül szeretni.

Ezt megköszönni most itt állunk.

Nincs mit hoznunk neked,

mint a csodálkozásunk azon

hogy olyan nagyszerű és kedves vagy

örökkön-örökké áldott Jézus Krisztusban. Ámen.

**Bűnbocsánat-hirdetés, feloldozás[[7]](#footnote-7)** (gyülekezet ül): **„6Minden elnyomottal igazságosan és törvényesen bánik az ÚR. 7Megismertette útjait Mózessel, cselekedeteit Izráel fiaival. 8Irgalmas és kegyelmes az ÚR, türelme hosszú, szeretete nagy. 9Nem perel mindvégig, nem tart haragja örökké. 10Nem vétkeink szerint bánik velünk, nem bűneink szerint fizet nekünk. 11Mert amilyen magasan van az ég a föld fölött, olyan nagy a szeretete az istenfélők iránt. 12Amilyen messze van napkelet napnyugattól, olyan messzire veti el vétkeinket. 13Amilyen irgalmas az apa fiaihoz, olyan irgalmas az ÚR az istenfélőkhöz.”** Ámen.

**Igehirdetés előtti ének** (gyülekezet ül)**:** Énekeljük az **228**. dicséret **4-5.** verseit. Az 228. dicséret 4. verse így kezdődik: *„Ám az örök szent irgalom / Nagy ínségem megszánta,.… ”*

**Textus** (gyülekezet ül): Hallgassuk meg Isten Igéjét, amelynek alapján az Ő Szentlelkének segítségül hívásával szólni kívánok közöttetek, és amely írva található a **1Sám** könyve **24**. fejezetének a **1-29**. verseiben:

#### „ Dávid megkíméli Saul életét

#### 241Ezután elvonult onnan Dávid, és Én-Gedí sziklavárában tartózkodott.

#### 2Amikor visszatért Saul a filiszteusok üldözéséből, jelentették neki, hogy Dávid Én-Gedí pusztájában van. 3Maga mellé vett Saul egész Izráelből háromezer válogatott embert, és elment, hogy megkeresse Dávidot és embereit a Zerge-szikláknál. 4Amikor az út menti juhaklokhoz ért, volt ott egy barlang. Saul bement oda, hogy a szükségét elvégezze. Dávid pedig embereivel együtt éppen a barlang legmélyén tartózkodott. 5Akkor az emberei ezt mondták Dávidnak: Nézd, ez az a nap, amelyről azt mondta neked az ÚR, hogy kezedbe adja ellenségedet. Tégy vele, amit jónak látsz! Erre fölkelt Dávid, és lopva levágta Saul köpenyének a sarkát. 6Dávidnak azonban megesett rajta a szíve, miután levágta Saul köpenyének a sarkát, 7és ezt mondta embereinek: Mentsen meg az ÚR attól, hogy ilyen dolgot kövessek el az én uram, az ÚR fölkentje ellen, és kezet emeljek rá, hiszen az ÚR fölkentje ő! 8Így fékezte meg Dávid az embereit, és nem engedte, hogy Saulra támadjanak. Saul pedig kiment a barlangból, és útjára indult. 9Ezután Dávid is fölkelt, kiment a barlangból, és Saul után kiáltott: Uram, királyom! Saul ekkor hátratekintett, Dávid pedig arccal a földig hajolt, és leborult előtte.

#### 10Akkor ezt mondta Dávid Saulnak: Miért hallgatsz olyanok szavára, akik azt állítják, hogy Dávid a vesztedre tör?! 11Hiszen most a saját szemeddel láthattad, hogy kezembe adott az ÚR a barlangban. Mondták is, hogy öljelek meg, de én megszántalak, és ezt mondtam: Nem emelek kezet az én uramra, mert az ÚR fölkentje ő. 12Nézd csak, atyám, itt van a köpenyed sarka a kezemben. Amikor levágtam a köpenyed sarkát, nem gyilkoltalak meg. Értsd meg ebből, és lásd be, hogy nem akarok semmi rosszat vagy hűtlenséget elkövetni ellened, és nem vétkeztem ellened, bár te a vesztemre törsz, hogy elvedd az életemet. 13Az ÚR tegyen igazságot köztünk, az ÚR álljon értem bosszút rajtad, de én nem emelek rád kezet. 14Ahogy az ősi példabeszéd mondja: Gonoszoktól ered a gonoszság. Nem emelek hát kezet rád! 15Ki ellen vonult ki Izráel királya? Kit üldözöl? Egy döglött kutyát vagy egy árva bolhát? 16Legyen azért az ÚR a bíró, és tegyen igazságot közöttünk! Vizsgálja meg és perelje peremet, és szolgáltasson nekem igazságot veled szemben!

#### 17Miután Dávid mindezeket elmondta Saulnak, megkérdezte Saul: A te hangod ez, Dávid fiam? És Saul hangosan sírni kezdett. 18Azután ezt mondta Dávidnak: Te igazabb vagy nálam, mert te jól bántál velem, bár én rosszul bántam veled. 19Te most tudtomra adtad, milyen jót tettél velem: az ÚR a kezedbe adott, és mégsem öltél meg. 20Ha valaki rátalál ellenségére, sértetlenül bocsátja-e útjára? Jóval fizessen neked az ÚR azért, amit ma tettél velem! 21Mert magam is tudom, hogy te biztosan király leszel, és te teszed majd Izráel királyságát maradandóvá. 22Esküdj meg most az ÚRra, hogy ha meghalok, nem irtod ki utódaimat, és nem törlöd ki nevemet a nemzetségemből! 23Dávid megesküdött Saulnak. Saul akkor hazament, Dávid pedig embereivel együtt fölment a sziklavárba.” Ámen.

**Igehirdetés** (gyülekezet ül)**:**

Kedves Testvérek!

Ennek a vasárnapnak témája az irgalmasság. Mai énekeink, imádságaink és az ajánlott bibliai igék is, az irgalmasság témájához engednek közelebb bennünket. Természetesen ezt a fogalmat maradéktalanul egy igehirdetésben nem tudjuk „kivesézni”, de az istentisztelet alkalmas lehet arra, hogy közelebb vezessen bennünket ahhoz, hogy emberibb világban tudjunk élni. Nem csupán az emberséget tudjuk gyakorolni, hanem észrevegyük, hogy a bibliás embereket, történetesen Dávidot, mi tette humánusabbá, emberibbé, irgalmasabbá.

A téma kibontásának alapja, mai igénk alapja, bevezetője legyen, amely meglehetősen ironikus, szatirikus, sőt talán egy kicsit groteszk: A királyi ember útja a trónszéktől az árnyékszékig tart. Talán egyedüli helye a Szentírásnak, ahol arról olvasunk, hogy egy ember, történetesen Saul király a szálláshelyétről háromezer harcossal elindul azért, hogy egy szabadcsapatokból álló trónbitorlót elkapja és megölje. Az üldözés reggel talán éppen a trónteremből indul el és estére egy barlanghoz ér, ahol arról olvasunk, hogy a király a dolgát megy be elvégzni. Sehol másutt nincs ilyen a Szentírásban. Természetesen a jelenet szerzője ki akarja karikírozni a háromezer fős seregnek vezetőjét, jellemezve az uralkodónak esetlenségét, kiszolgáltatottságát. Nekünk azonban a kiszolgáltatottságnál még többet is jelenthet ez az ironikus megjegyzés. Hiszen a királyt a gyűlölet, a hatalomféltés, a hatalomiránti vágy vezérelte. Az idősödő királyt már valószínűleg depresszió gyötri, hiszen éppen Dávid az, aki lanttal, hárfával nyugtatja meg a királyt. A királynak pedig rossz tanácsadói vannak, akik betegségét kiaknázva, a hiúságára apellálva, gyűlöletet ébresztenek a beteg királyban. Ez hajtja kergeti a királyt és menekíti Dávidot egyidejűleg abba a bizonyos barlangba. Ez a bevezető jelenet az, amely megmutatja, hogy a vádaskodó, gyűlölködő ember útja a trónterem trónusától, a kiválasztottságtól, egészen a barlang mélyéig, a sötétségig, a kiszolgáltatottságig, az árnyékszékig tart. Innen nézve a Szentírás egyszeri eseménye nagyon is hétköznapi, gyakran előforduló esemény. Ha az ember gyűlölködik, a másik rosszakarója akar lenni, akkor bizony idáig tud eljutni. Kiesik abból az emberi magasságból, ahová nem a saját esze, ereje, ambíciója, akarata, hanem az Isten kiválasztottsága juttatja. Mai igénk mondanivalója szerint ez az irgalmasság előzménye. Az irgalmasság ugyanis következmény, aminek előzménye van. Ezen a helyen az irgalmasság előzménye az az emberi rosszindulat, amely az embert a trónszékből, az árnyékszékig juttatja. Szomorúan, de szívesen hozom ide ezt a jelképet, mert történetesen a mi életünkben is megjelent egész konkrétan ez a szociális helyiség, a maga metaforikus képével. (Nemcsak vádaskodásként lassan egy éve augusztus egyik iskolánk kapcsán, hanem éppen most pénteken, amikor feleségem kérésére a templom környezetében dolgozó munkások hordozható toi-toi wc-jét a templom bejáratától odébb helyezte a fák árnyékába.)

Ez az a nap, ez az a pillanat, amit az Úr rendelt, hangzik Dávid katonáinak a javaslata. Sőt az ebből adódó megoldást is javasolják a királynak. Dávid ez az a nap, ez az a pillanat, amit az Úr rendelt, hogy megöld üldöződet! Ez az a pillanat, hogy vége legyen a bujkálásnak, a menekülésnek, hogy a barlangból, a sötétség mélyéből, ahová Saul mániákus depressziója vetett, előbújjál a világosságra és végre átvedd a hatalmad Izráel felett.

Nem mindenben értek egyet a katonákkal, ahogy vezetőjük, Dávid király sem. Az életünk nagy kérdése az, hogy melyik pillanat, melyik nap az, amely az Isten pillanata, az Isten napja, az Úr napja. Az-e az Isten pillanata, amikor az ember a kiválasztottság trónusától a vádaskodás és a gyűlölet árnyékszékéig jut-e el? Ez szerintem nem az Úr napja, ez szerintem nem az Isten pillanata, hanem nagyon is az emberé. Az Isten pillanata az, hogy kiválaszt engem, hogy kiemel, felemel engem, hogy „lábamat szép egyenes kőre helyezi”. Ez az Isten pillanata. Amire pedig a katonák azt mondják, az egy nagyon is emberi pillanat. Nagyon is szomorú pillanat, nevezhetjük árnyékszéknek, vagy akár disznóvájúnak, ahogy a tékozló fiú példázatában olvassuk. A kiválasztottságból a mélységbe, sötétségbe nem az Isten, hanem emberi akarat és gyöngeség vezérel.

Dávid katonáinak azonban abban igaza van, hogy akár ez is válhat Isten pillanatává, Isten napjává. Ez is alkalmas lehet arra, hogy Isten kegyelme és világossága, jó illata szétáradjon, az üldözőt, és az üldözőtett előhozza a barlang mélységéből, kiszolgáltatottságából. Tulajdonképpen a Szentírás nagy felfedezése, József mondata testvéreihez az elbeszélésük végén. Ti rosszat, gonoszat gondoltatok énellenem, de az Isten azt jóra kívánta fordítani. Tehát a katonáknak és tulajdonképpen az egész elbeszélésnek igaza van abban, hogy a nagyon emberi pillanat, akár Isten órájává, cselekvéssé is válhat.

Szóval a helyzetfelismerése Dávid katonáinak tulajdonképpen jó, az abból adódó következtetés, azonban rossz. Ez az a pillanat, amit az Úr rendelt, most megölheted üldöződet. Nem is kerested ezt a pillanatot, hiszen te nem akartad bántani a király, sőt inkább menekültél előle. De most Isten kezedben adta rosszindulatú ellenfeledet, most lecsaphatsz rá. Itt tér el Dávid és katonáinak gondolkodása. Itt válik kézzelfoghatóvá az irgalmasság. Az irgalmasság pillanatáról, az odáig jutó eseményekről beszéltünk eddig, most jön maga az irgalmasság. Ez pedig azt jelenti, hogy az adódó emberi alkalmat Dávid, isteni módon használja fel. Nem bántja a királyt, hanem csak ruhájának darabját vágja le az irgalmasság bizonyítékaként. Az irgalmasság ezen a helyen az, hogy egy kiszolgáltatott emberrel nem bánok el, hanem hagyom elmenni, nem szó nélkül, hanem szóval. Az irgalmasság jelképe/bizonyítéka a ruhadarab, de Dávid a barlang bejáratánál megszólítja üldözőjét: Megölhettelek volna, mert teljesen véletlenül és védtelenül, kiszolgáltatottan kezembe adott az Isten, de nem tettem. Az irgalmasságot nem a környezet inspirálja, hanem Isten. Az indok pedig, ami alapján Dávid cselekszik az arra való utalás, hogy Saul Isten felkentje. És az Isten felkenetésével szemben cselekedne Dávid, ha megölné ellenfelét. Saul kreált magából ellenfelet, Dávidnak azonban nem ellenfele Saul. Saul csinált magából üldözőt tanácsadói és betegsége vezettetése által. Igy lett Dávidból üldözött. Saul azonban kiszolgáltatottságában is Isten felkentje. Isten felkenetésével szemben azonban nem akar Dávid szembe menni. Ez a keresztyén irgalmasság igazi alapja, oka. Létezik emberi irgalmasság is, nevezzük humanitásnak, segítőkészségnek, azonban annak az alapja nem a felkenetés, hanem embertársunknak kiszolgáltatott helyzete, rászorultsága, amely megindítja az emberi szívet és jócselekedetre indítja. Vagy annak a beismerése, hogy én is kerülhetek majd bajba, lehetek majd kiszolgáltatott helyzetben és akkor majd valaki, de fog rajtam segíteni. Lehet, hogy Dávidnak is megindult a szíve, az esetlen, trónját vesztett, hamis trónon ülő emberen, de ő eszével kimondja, hogy a trónját vesztett király, király marad, mert Isten rendelte őt királlyá. Hogy a kép még szebb legyen, Saul viszont válaszában jelzi, hogy ő is tudja, hogy Dávid király, felkent lesz. Szóval igazság szerint nemcsak az üldöző, hanem az üldözött is felkent. Így jön létre az emberi sötétség mélyén, amelyet a barlang sötétsége jelképez, egy olyan kölcsönhatás, amely mindkét embert a világra a világosságra hozza. Az irgalmasság előfeltétele, nemcsak egy szomorú és mély emberi rosszindulat, hanem az is, hogy ennek ellenére feltételezem a másik emberről, hogy Isten kiválasztottja és felkentje.

A szolgálatot azzal fejezem be, hogy az irgalmasság irgalmasságot szül. Saul arra kéri Dávidot, hogy, ha majd király, felkent lesz, ne pusztítsa el Saul megmaradt házanépét, hanem gyakoroljon kegyelmet és irgalmasságot. Saul szavában mintha Isten szava és kérése lenne ma mi hozzánk. Szívünk jóindulata mellé ragaszuk azt az ismeretet, hogy Isten felkentje vagyok, aki irgalmasság révén jött elő a sötét barlang mélyéről, hogy másokat is Isten gyermekének lásson, és vele irgalmasságot gyakoroljon. Szőnyi iskolánk idei évi vezér igéje a 132. zsoltár volt, amelyből most csak röviden idézünk:

**„… Emlékezz, URam, Dávidra, minden viszontagságára! …10A te szolgádért, Dávidért ne fordulj el felkent királyodtól! 11Megesküdött az ÚR Dávidnak igazán, nem másítja azt meg … gondom lesz felkentem mécsesére. 18Ellenségeire szégyent borítok, őrajta azonban ragyogni fog koronája.”** Ámen.

**Ráfelelő ének** (gyülekezet ül): Énekeljük az **794**. dicséret **1-4.** verseit. Az 794. dicséret 1. verse így kezdődik: *„Jézus, te égi, szép, tündöklő fényű név,…”*

**Imádság** *(gyülekezet áll)***:** Hajtsuk meg fejünket és fennállva imádkozzunk:

Ámen.

**Úri imádság** (gyülekezet áll)*:* Közösen fennhangon mondjuk az Úrtól tanult imádságot:

MI ATYÁNK, AKI A MENNYEKBEN VAGY, SZENTELTESSÉK MEG A TE NEVED, JÖJJÖN EL A TE ORSZÁGOD, LEGYEN MEG A TE AKARATOD, AMINT A MENNYBEN, ÚGY A FÖLDÖN IS. MINDENNAPI KENYERÜNKET ADD MEG NEKÜNK MA, ÉS BOCSÁSD MEG VÉTKEINKET, MIKÉPPEN MI IS MEGBOCSÁTUNK AZ ELLENÜNK VÉTKEZŐKNEK, ÉS NE VÍGY MINKET KISÉRTÉSBE, DE SZABADÍTS MEG A GONOSZTÓL, MERT TIED AZ ORSZÁG, A HATALOM, ÉS A DICSŐSÉG MINDÖRÖKKÉ. ÁMEN. (Mt 6,9-13)

**Adakozásra felhívás** *(gyülekezet áll)***:** Isten a mi Urunk Jézus Krisztusban az Ő legnagyobb jótéteményében részesített bennünket. Méltó, hogy mi is részt vegyünk hálaáldozat bemutatásában. Azért, amiképpen mindenben bővelkedtük, hitben, ismeretben és szeretetben, úgy e jótéteményben is bővelkedjetek. **„Ismeritek a mi Urunk Jézus Krisztusnak jótéteményét, hogy gazdag lévén, szegénnyé lett érettetek, hogy ti az ő szegénysége által meggazdagodjatok.”[[8]](#footnote-8)**

**Hirdetések** *(gyülekezet ül)*: Helyünket elfoglalva hallgassuk meg a hirdetéseket!

1. **Anyakönyvi híreink:**
2. **Keresztelés:**

Fodor Flóra Zita 2024.07.07.

Fodor Marcell 2024.07.07.

Fodor Zsombor 2024.07.07.

Nagygyörgy Léna Eliza 2024.07.14.

Csillag Dominik Tamás 2024.07.28.

Baja Mira Olívia 2024.08.11.

Molnár Magnólia Emma 2024.08.11.

Nagy-Győri Emília Lili 2024.08.11.

1. **Temetés:** Ezen a héten nem volt.



1. **Házasságkötés:** Ezen a héten nem volt.
2. **Születésnap:** **S**zeretettel köszöntjük nyilvántartásunk szerint az **elmúlt héten** születésnapjukat ünneplőket. Isten éltesse őket! **„17De az ÚR szeretete mindörökké az istenfélőkkel van, és igazsága még az unokáikkal is; 18azokkal, akik megtartják szövetségét, és arra törekszenek, hogy teljesítsék rendelkezéseit.*”***[[9]](#footnote-9)

|  |  |  |  |  |
| --- | --- | --- | --- | --- |
| Albert Erika | 06.17 |  | Bárkányi Evelin | 06.21 |
| Deák Elena Mira | 06.17 |  | Benkő Zsolt | 06.21 |
| Imre Sándor | 06.17 |  | Dámics Ákos | 06.21 |
| Márkus Ibolya Irén | 06.17 |  | Ligorovics Flóra | 06.21 |
| Nagy Elena Hanna | 06.17 |  | Paczuk Hajnalka | 06.21 |
| Szép Benedek Szilveszter | 06.17 |  | Vörösné Varga Enikő Melinda | 06.21 |
| Borus Zala | 06.18 |  | Benák Ede Árpád | 06.22 |
| Hegyes Adél | 06.18 |  | Kis László Péter | 06.22 |
| Kovács Ambrus Máté | 06.18 |  | Kiss Bence | 06.22 |
| Krékits Józsefné Dr. | 06.18 |  | Mucsi Tamás | 06.22 |
| Majsai Zoltán | 06.18 |  | Szécsényi Anna Boróka | 06.22 |
| Rácz Gábor | 06.18 |  | Zsóri Zalán Ferenc | 06.22 |
| Szalai Kristóf | 06.18 |  | Balog Krisztina Amélia | 06.23 |
| Szécsényi Adél Bíborka | 06.18 |  | Bellus Gábor | 06.23 |
| Székely-Szabó Dorina | 06.18 |  | Fehér Gréta Hanna | 06.23 |
| Vörös Bianka | 06.18 |  | Fenyvesi Csilla | 06.23 |
| Héjja Hanni | 06.19 |  | Gaál István Mihály | 06.23 |
| Kecskeméti Bence | 06.19 |  | Gál Emma Kinga | 06.23 |
| Kormányos Bence Csongor | 06.19 |  | Kandó Dorottya | 06.23 |
| Kovács István László | 06.19 |  | Kotormán Iringó Szejke | 06.23 |
| Mónus Imre | 06.19 |  | Kovács Mira | 06.23 |
| Gál István | 06.20 |  | Kovács Villő | 06.23 |
| Kőrösi Kira Eszter | 06.20 |  | Lázár Stella Vivien | 06.23 |
| Kruzslicz Amira | 06.20 |  | Nagy László | 06.23 |
| Verók Laura Petra | 06.20 |  | Nagyné Czuczi Rita | 06.23 |
| Antal Gábor | 06.21 |  | Szép Kristóf Csaba | 06.23 |

1. **Gyülekezet hírei:**
2. Az április 10-én, tragikus körülmények között **elhunyt Bíró István madéfalvi lelkipásztor** **családja megsegítésére** gyülekezetünk tagjai összesen **150 000 Ft** ot ajánlottak fel. Ezt az összeg – gyülekezetünk tagjainak együttérzését kifejezve - az adománygyűjtést koordináló Erdélyi Református Lelkészértekezleti Szövetség számlájára **átutaltuk.** Hálásan köszönjük a nagylelkű adományokat.
3. Az előző héten hirdetetteknek megfelelően, **a június 16-i** tarjáni, ótemplomi és bethlenes istentisztelet **75 265 Ft** összegűperselyadományával járulunk hozzá,egy közfoglalkoztatott testvérünk **naponkénti meleg étkezéséhez,** előfizetéses menü vásárlásával. Köszönjük gyülekezeti tagjaink adományát.
4. Örömmel értesítjük a gyülekezetet, hogy **egyházköségünk 1.000.000,- Ft támogatást nyert** a Tiszántúli Református Egyházkerület fejlesztési alapjából, a Csongrádi Református Egyházmegyére jutó kontingensből, **az Ótemplom beázásának megszüntetésére.**
5. A Csongrádi Református Egyházmegyei Tanács a Hódmezővásárhely-Ótemplomi Református Egyházközség **nyári ifjúsági táborára** benyújtott kérelmére, **300.000,-Ft támogatással segíti.**
6. **Intézményeink életéből:**

**Aranyossy iskola:**

* Az Aranyossy Ágoston Református Óvoda, Általános Iskola és Szakiskola 2024. június 14.-én megtartott **ballagási Istentisztelet**én és búcsúztatóján 15 tanítványt engedtünk útjára. Közülük 7 fő fogja megkezdeni a szakiskolánkban a következő 2024/2025-ös tanévet.
* Iskolánk **rendkívüli felvételi eljárás**t hirdet **szakiskolai képzés**re. Várunk szeretettel minden felvételizni vágyó, helyét kereső fiatalt a következő szakokra: **Parkgondozó** részszakképzés, **Háztartásvezető** részszakképzés. Sajátos nevelési igény típusához igazodó nyújtott képzési idő (1 + 2 év). Jelentkezési **határidő** 2024. **augusztus 31.**

**Bethlen gimnázium:**

* **Ugrai Panna** diákunk kétszeres **EURÓPA BAJNOK** lett a Belgrádban megrendezésre kerülő kontinensbajnokságon! Isten áldása kísérje életét!
* **Országos első helyezés**t ért el a Földi János Országos **Természettudományi Verseny** döntőjén **Berecz Emese Tünde,** 6/a osztályos tanulónk. Felkészítő tanára Tóthné Molnár Ágnes. Gratulálunk a szép eredményhez!
* Gimnáziumunk 5/a osztályos csapata részt vett a XI. Kortárs **Versmondó Verseny Kárpát-medencei döntőjén**, ahol **Kiemelt arany** minősítéssel jutalmazták: Baranyi Barnát és Nagy Vencelt, **Arany** minősítésben részesült: Asztalos Laura, Gyarmati Kinga Lilla és Lovas Máté Gábor, **Bronz** minősítést kapott: Varga Vilmos. Felkészítő tanáruk: Dr. Patakfalviné Hotorán Tímea Erika. Gratulálunk a szép eredményekhez!
* Korábban a Berecz János tanár úr által felkészített csapat **megnyerte a X. Országos Kulin György Csillagászati Diákvetélkedőt**. Ennek kapcsán érte iskolánkat az a megtiszteltetés, hogy diákjaink – természettudományos eredményeik alapján – pályázhattak egy nemzetközi űrtáborba. Iskolánk tanulója **Dombóvári Nándor** kilenc másik magyar diákkal együtt **űrtáborban járt Törökországban** a magyar külügyminisztérium szervezésében és támogatásával.
* **Nyári diákmunka.** Július-augusztus hónapban, napi 4 órás, bejelentett munkalehetőségre várjuk a diákokat. A feladat: **könyvtári feldolgozás** segítése, fiúknak **kerti munka**. Érdeklődni, jelentkezni lehet munkaidőben a Lelkészi Hivatalban (Zrínyi utca 5. szám, telefon: 06 62/241 817).

**Szőnyi iskola:**

* Az utolsó iskolai héten nyolcadikosainkkal **városi kerékpártúrá**ra indultunk, hogy végig látogassuk **a város református templomait**, igehirdető helyeit. Újvárostól Susánon át, az Újtemplomtól Csúcsig, majd Tabántól a mi Ótemplomunkig. A Dilinka és a Kincses temetőben felkerestük szeretett lelkipásztoraink sírjait, **és** **az emlékezés virágaival idéztük áldott emlékét iskolánk 30 évvel ezelőtti alapítóina**k. Soli Deo Gloria!
* Ezen a héten iskolánk 3.a osztálya szép **tanév végi kirándulást** tett **egy** **székkutasi „csudatanyán”.** Székkutasig buszoztunk, onnan pedig felejthetetlen élmény volt lovaskocsikkal eljutni a határba. A tanyán megismerkedhettek tanulóink a pásztorélet, a régi paraszti élet használati tárgyaival és felszabadultan, önfeledten játszottak, vidám fogócskázás, zsákbafutás tette emlékezetessé napjukat.

1. **állandó gyülekezeti alkalmaink:**
2. Vasárnap 830 **istentisztelet Tarjánban** (Malom utca 15.)
3. Vasárnap 930 **istentisztelet az Ótemplomban** (Szőnyi u).
4. Vasárnaponként 1100 órától **iskolai istentiszteletek:** minden hónap második vasárnap Kertvárosi, harmadik vasárnap Bethlenes, az utolsó vasárnap Szőnyis alkalom. – Nyáron szünetel.
5. Hétfő 1700 - minden hónap első hétfőjén - **ökumenikus imaóra**, mindig változó helyszínekkel.
6. Hétfő 1800 - kivétel hónap első hétfője - **imaóra** a Gyülekezeti Teremben.
7. Hétfő 1800 - minden hónap első hétfőjén – **presbiteri bibliaóra** a Gyülekezeti teremben.
8. Kedd 1800 **férfikör** kéthetente, - minden páros héten - a Gyülekezeti Teremben.
9. Kedd 1700 **női kör** kéthetente, - minden páratlan héten - a Gyülekezeti Teremben.
10. - Szerda 1430 – minden páratlan héten – **bibliaóra** a Nyugdíjas Lakóparkban. A bibliaórán szívesen várjuk a környéken lakó idősebb, illetve mozgásukban korlátozott gyülekezeti tagokat. – Nyáron szünetel.
11. Csütörtök 1800 **hétközi istentisztelet** az Ótemplomban. – Nyáron szünetel.
12. Péntek 1730 **ifjúsági bibliaóra** a Gyülekezeti Teremben.
13. **Hivatali órák:** Lelkészi Hivatal: Zrínyi u. 5. sz. alatt: hétfő, kedd, csütörtök: 9.00 – 16.00; péntek: 9.00 – 14.00; SZERDA SZÜNNAP. A Lelkészi Hivatalt telefonon[[10]](#footnote-10) és e-mailen[[11]](#footnote-11) is el lehet érni. Akinek kérése van, valamilyen ügyben segítségre szorul, az kérjük, keressen bennünket!

**5) Adományaink:**

* 1. **Fenntartói járulék, persely- vagy egyéb adományok befizetése** hétköznapokon ügyfélfogadási időben, a Lelkészi Hivatalban, vagy bankszámlára utalással a gyülekezet **11735067-20056821** számú bankszámlájára.
  2. **Fenntartói járulék minimum összege 2024-ben**: Egyházfenntartói járulék évente legalább egyszer fizetendő az egyháztagok részéről, melynek összegét mindenki saját maga határozhatja meg. A 27/2024 (03.27.) sz. presbiteri határozat szerint **a Presbitérium javaslata**, hogy az áldozatvállalás mértéke **2024. évben legalább éves jövedelmük** (fizetésük, nyugdíjuk, bevételeik, stb.) **1%-a legyen**. A Presbitérium köszönetet mond mindazoknak, akik az Egyházközség fenntartásában részt vállalnak, örvendetesen állapítja meg, hogy növekszik azon egyháztagok száma, akik **havi rendszeres átutalással, vagy készpénzes befizetéssel** támogatják az Ótemplomi Református Egyházközség fenntartását, ezzel elősegítve a kiegyensúlyozottabb gazdálkodást. Minden 18. évet betöltött egyházfenntartói járulék jogcímen befizető gyülekezeti tag a soron következő évben a választói névjegyzékbe kerül függetlenül a befizetett összeg mértékétől.
  3. **Alapítványunk:** Kérjük, támogassa **adományával** a **Hódmezővásárhely Ótemplom Alapítvány** hitéleti, kulturális, nevelő munkáját. Adószám: 18477807-1-06. Bankszámla szám: **11735067-20057107** KÖSZÖNJÜK!

**6) Iratmisszió:**

1. Hétvégi istentiszteletünk a szokott rend szerint az **igehirdető lapon** is elérhető, illetve írásban a gyülekezetünk honlapjáról letölthető! Heti igehirdető lapunkat újság formájában azoknak a gyülekezeti tagoknak címére juttatjuk el, akik ezt igénylik! Elvisszük postaládájába a lapot, ha azt a Lelkészi Hivatal telefonszámán (a nevet és a címet jelezve) kéri. Köszönjük az újság terjesztésében nyújtott segítséget!
2. **Az új református Énekeskönyv** a Lelkészi Hivatalban ügyfélfogadási időben, illetve vasárnap az istentiszteletek után az Ótemplomban megvásárolható, kisebb méretű **3.000,-Ft/db**, a nagyobb méretű **3900,-Ft/db** áron. A digitális református énekeskönyv és hozzá **hasznos tudnivalók** a következő linken találhatók: <https://enekeskonyv.reformatus.hu/digitalis-reformatus-enekeskonyv/>
3. A lépcsőfeljáró alatti iratmissziónkban megvásárolható, a Hódmezővásárhelyi Helyőrségi Zenekar*„Vásárhely kővel van kerítve…”* című **CD lemeze**, a Magyarországi Református Egyház Kálvin János Kiadó több kiadványa mellett a **Biblia** revideált új fordítása (RUF 2014),a **Református Énekeskönyv** (RÉ21),a hetente megjelenő **Reformátusok lapja.**

**7) Média:**

1. Az istentiszteleteinket a **YouTube** csatornánkon[[12]](#footnote-12) ÉLŐ-ben követhetik, illetve utólag is megtekinthetik.
2. Honlapunkon <https://vasarhelyiotemplom.hu/> gyülekezetünk és intézményeink egyéb elérhetőségei is megtalálhatók, és megnyithatók.

**Záró ének** (gyülekezet ül)**:** Istentiszteletünk végén előbb énekeljük az **659.** dicséret **1-4.** verseit, majd nemzeti imádságunkat, a himnuszt, és végül úgy vegyük Isten áldását. A 659. dicséret 1. verse így kezdődik: *„Hálát adok néked, mennybéli Isten, Szent Fiadnak, a Krisztusnak nevében,.…”*

**Himnusz** (gyülekezet áll)**:**

**Áldás** (gyülekezet áll)**: „20Áldjátok az URat, angyalai, ti, hatalmas erejűek, akik teljesítitek parancsát, és hallgattok parancsszavára! 21Áldjátok az URat, ti, seregei, szolgái, akaratának végrehajtói! 22Áldjátok az URat, ti, teremtményei, mindenütt, ahol uralkodik! Áldjad, lelkem, az URat!”[[13]](#footnote-13)** Ámen.

##### Kivonulás, orgona utójáték

**Üzenet** – A Hódmezővásárhely-Ótemplomi Református Egyházközség hivatalos igehirdető lapja és értesítője.  
**Adószám**: 19982201-1-06 **Számla szám**: OTP Bank Rt. **11735067 -20056821**. Az igehirdető lap megjelenik minden vasárnap, az értesítő esetenként. Alapította és szerkeszti Bán Csaba lp. **Szerkesztőség:** 6800 Hódmezővásárhely Zrínyi u. 5.   
**Honlap:** www.vasarhelyiotemplom.hu. **E-mail:** [hodmezovasarhely-otemplom@reformatus.hu](mailto:hodmezovasarhely-otemplom@reformatus.hu) **Tel:** 62/241-817 és 06/30/326-0418, vagy 06/30/695-4254. Saját **YouTube** csatorna: [Vásárhelyi](https://www.youtube.com/channel/UCfb5dBrfP7sTsfbWbAZf1Xw)Ótemplom

1. A vasárnap ajánlott zsoltárrészlete: Zsolt 119,154-156 [↑](#footnote-ref-1)
2. IÉ 2024/2. 372. old. [↑](#footnote-ref-2)
3. A vasárnap ajánlott zsoltárrészlete [↑](#footnote-ref-3)
4. Zsolt 103,2-6 [↑](#footnote-ref-4)
5. 1Tim 1,1-2 szabad idézete [↑](#footnote-ref-5)
6. Walter Lüthi svájci lelkipásztor imádsága a textushoz. [↑](#footnote-ref-6)
7. Zsolt 103,6-13 [↑](#footnote-ref-7)
8. 2Kor 8,9 [↑](#footnote-ref-8)
9. Zsolt 103,17 [↑](#footnote-ref-9)
10. Ótemplomi lelkészi hivatal: **62/241-817 vagy: 30/326-0418**

    Bán Csaba lelkipásztor: **30/695-4254** [↑](#footnote-ref-10)
11. [hodmezovasarhely-otemplom@reformatus.hu](mailto:hodmezovasarhely-otemplom@reformatus.hu) [↑](#footnote-ref-11)
12. <https://www.youtube.com/channel/UCfb5dBrfP7sTsfbWbAZf1Xw> [↑](#footnote-ref-12)
13. Zsolt 103,20-22 [↑](#footnote-ref-13)